એમોન સાથેની એ મુલાકાતના થોડા જ દિવસોમાં એમેલિયામાં એવા સમાચાર મળ્યા, કે ઊંચા પ્રકારની શરાબ અને ઓસ્કરની ચેતવણી, એ બંનેની અસર કમાન્ડન્ટ પર થઈ હતી! બુડાપેસ્ટ પરત જઈ રહેલા ડૉ. સેદલસેક સામુએ સ્પ્રિંગમેનને સમાચાર પહોંચાડ્યા હતા કે ભલે કદાચ થોડા સમય માટે, પરંતુ એમોને આપખુદપણે લોકોને મારી નાખવાનું બંધ કરી દીધું હતું! પશ્ચિમે દકાઉ અને દ્રેનેન્સીથી લઈને પૂર્વ દિશામાં સોબિબોર અને બેલઝેક સુધીના વિસ્તારોમાં બની રહેલી અલગ-અલગ પ્રકારની ઘટનાઓની સૂચી વચ્ચે સામુ ઘેરાઈ ગયેલા હતા, ત્યારે આ સારા સમાચારને કારણે મૃદુ સ્વભાવના સામુએ થોડા સમય માટે તો પ્લાઝોવની સમસ્યા ઊકલી ગઈ હોવાનું માની લીધું!